| *Pristigaster whiteheadi* |
| --- |
|  |
| Estado de conservación |
| Pouco preocupante (LC)Pouco preocupante |
| Clasificación científica |
| 

|  |  |
| --- | --- |
| Reino: | Animalia |
| Filo: | Chordata |
| Subfilo: | Vertebrata |
| Clase: | Actinopterygii |
| Subclase: | Neopterygii |
| Infraclase: | Teleostei |
| Superorde: | Clupeomorpha |
| Orde: | Clupeiformes |
| Suborde: | Clupeoidei |
| Familia: | Pristigasteridae |
| Xénero: | *Pristigaster* |
| Especie: | ***P. whiteheadi*** |

 |
| Nome binomial |
| ***Pristigaster whiteheadi***Menezes & de Pinna, 2000 |

***Pristigaster whiteheadi*** é unha especie de peixe osteíctio da orde dos clupeiformes, suborde dos clupeoideos, unha das dúas intagradas na familia dos pristigastéridos.

Taxonomía
---------

### Descrición

O xénero foi descrito no ano 2000 polos ictiólogos brasileiros Naércio Aquino de Menezes e Mário César Cardoso de Pinna.

### Etimoloxías

Para a do xénero, ver *Pristigaster*.

O epíteto específico, *whiteheadi*, é unha homenaxe que Menezes e de Pinna lle fixeron ao ictiólogo Peter James Palmer Whitehead (1930-1992), que traballou no Museo de Historia Natural de Londres.

Hábitat e distribución
----------------------

*Pristigaster whiteheadi* é un peixe de auga doce, peláxico, tropical, que se encontra en América do Sur, na conca do río Amazonas, no Brasil, o Perú e Ecuador, probabelmente a profundidades de atá os 5 m.

Esta especie é simpátrica de *Pristigaster cayana*, pero non está rexistrada na conca de Araguaia/Tocantins.

A súa lonxitude máxima estándar é de 8,9 cm.

Poboación
---------

A información sobre a poboación desta especie é limitada. Existen 8 rexistros en FishNet2, con até 2 individuos nun único grupo. Species Link ten 55 rexistros. Esta especie está amplamente distribuída pero non abundante localmente
.

Ameazas
-------

Descoñécense as ameazas para esta especie. O sistema fluvial amazónico ten algunhas áreas moi explotadas e perturbadas ambientalmente, que poden afectar a esta especie a nivel localizado Os impactos da degradación localizada no encoros poden estar a producirse e poden converterse nunha ameaza importante nun futuro próximo.

Estado de conservación
----------------------

*Pristigaster whiteheadi* é unha especie de auga doce que está amplamente distribuída na conca do Amazonas. A información sobre a poboación desta especie é limitada, aínda que aparentemente non é abundante localmente. Non existe información de uso e comercio para esta especie, e non se coñecen ameazas importantes; con todo, pode estar a producirse unha degradación localizada dos encoros que podería converterse nunha ameaza importante nun futuro próximo. Non hai medidas de conservación específicas para especies, con todo, a súa área de distribución se solapa coas reservas de auga doce. Por todo iso, a especie está cualificada pola Unión Internacional para a Conservación da Natureza e dos Recursos Naturais (UICN) como *LC* (pouco preocupante).</ref>

Notas
-----

1. 1 2 3 4 5   Di Dario, F. Williams, J. T. & Nanola, C. (2017): *Pristigaster whiteheadi* na *Lista vermella* da UICN. Versión 2022-1. Consultada on 4 de agosto de 2022.
2. ↑  *Pristigaster whiteheadi* Menezes & de Pinna, 2000 no WoRMS. Consultado o 4 de agosto de 2022.
3. ↑  "Biographical Etymology of Marine Organism Names. VW". Hans. G. Hansson.
4. ↑  *Pristigaster whiteheadi* Menezes & de Pinna, 2000 en FishBase.
5. ↑  Menezes, N. A. & De Pinna, M. C. C. (2000).
6. ↑  Menezes, N. A. & De Pinna, M. C. C. (2000).
7. ↑  Martelo, J. Lorenzen, K. Crossa, M. & McGrath, D. G. (2008): "Habitat associations of exploited fish species in the Lower Amazon river–floodplain system". *Freshwater Biology* **53** (12): 2455-2464.

Véxase tamén
------------

### Bibliografía

* Martelo, J. Lorenzen, K. Crossa, M. & McGrath, D. G. (2008): "Habitat associations of exploited fish species in the Lower Amazon river–floodplain system". *Freshwater Biology* **53** (12): 2455-2464.
* Menezes, N. A. & De Pinna, M. C. C. (2000): "A new species of *Pristigaster*, with comments on the genus and redescription of *P. cayana* (Teleostei: Clupeomorpha: Pristigasteridae)". *Proceedings of the Biological Society of Washington* **113** (1): 238-248.</ref>

### Outros artigos

* Clupeiformes
* Clupeoideos
* Pristigastéridos
* *Pristigaster*

### Ligazóns externas

* *Pristigaster whiteheadi* Menezes & de Pinna 2000 na EOL.

|  |  |
| --- | --- |
| Identificadores taxonómicos | 
* EOL: 210946
* FishBase: 61554
* GBIF: 2413663
* iNaturalist: 619718
* IRMNG: 10571452
* ITIS: 615825
* IUCN: 49829560
* NCBI: 1450347
* WoRMS: 1010092

 |